title: Reinu de los Países Baxos
text: Les cuatro partes del Reinu —Aruba, Curaçao, Sint Maarten y los Países Baxos— son países constituyentes (landen en neerlandés). Na práutica, sicasí, la mayoría de los asuntos del Estáu alminístralos Países Baxos —que representa'l 98 % de la superficie y población del reinu—. Los territorios d'Aruba, Curaçao y Sint Maarten son dependientes de los Países Baxos n'estayes como los asuntos esteriores y la defensa, anque son autónomos en ciertu grau, colos sos propios parllamentos.